  Майя Бывальцева Россиысь Йӧскалык ужъёсъя федерал агентство егитъёслэн йӧскалык лулчеберетъя «Диалог культур» вожвылъяськонзы сярысь ялӥз. Со сярысь Удмуртиысь йӧскалык политикая министерстволэн пресс-службаез ивортӥз. Ужрадэ 18-35 аресъем егитъёс пыриськыны быгато. Конкурслэн кык люкетэз: быръён но дышетон Вожвылъяськонэ пыриськон понна йӧскалык дӥськутэн номерлы видеопрезентация (3 минутозь) дасяно но 9-22 шуркынмонэ ужрадлэн  интыяно. Вожвылъяськонлэн номинациосыз: - йӧскалык тематикая суред; - чеберлыко киуж; - йӧскалык спорт амалъёс; - йӧскалык дӥськут; - йӧскалык сиён-юонъёс; - йӧскалык кырӟан; - йӧскалык эктон; - йӧскалык фольклор. Быръён люкетлы йылпумъянъёсъя ӵектослэн ӧнерлыко жюриез, кытчы дуннеысь тодмо кырӟасьёс, хореографъёс, продюсеръёс, телеведущийёс но мер ужасьёс пыризы, дышетон программае пыриськон понна 150 ужъёсты быръёз. Дышетон программа 24-28 шуркынмонэ онлайн амалэн ортчоз. Со сяна, ӵектосэ пыриськисьёсты эстафетаос, челленджъёс, лекциос, кун йӧскалык политикалы, пӧртэм калыкъёслэн кусыпъёссыя психологилы, этнопсихологилы сӥзем пумиськонъёс, театръёсы но музейёсы онлайн амалэн ветлонъёс возьмало. Вожвылъяськон сярысь рос-просгес тодыны  луоз. Тодэ вайытом, 12-29 шуркынмонэ Ижкарын коми-пермяк лулчеберетлэн нуналъёсыз ортчозы. Тегъёс: Лулчеберет Ижкар егитъёс Удмуртия йӧскалыклулчеберет вожвылъяськон йӧслыкъёс йӧскалыкполитика  